ريتن يموتو الجوع هالنحلات ليش عم بيحوّمو عليكي
بيستخلصو العسلات والقطرات ويرفرفولك حول خدّيكي
ورح قوم أقصف عمر هالنسمات ليش عم يقرّبو لَيكي
بيليعبو بشعرك الخصلات وبيخربشولك حدّ دينيكي
تخمين ليش ما بترشقي النبلات صوب السما من جفون عينيكي
بتنزّلي أربع خمس نجمات يتكتّفو ويمشو حواليكي
من شعاعهم بيحيّكو بدلات من الحرير يتخرمشو دَيكي
ويفلشو رموشن على الطرقات مطرح البتدوس رِجليكي